साउन १, काठमाडौं । नेपाल शैक्षिक परामर्श सङ्घको १२ औं बृहत शौक्षिक मेला साउन ३ गतेदेखि शुरु हुने भएको छ । मेलाको उद्घाटनमा न्युजिल्याण्ड, अष्ट्रेलिया, भारत, रुस, बेलायत, जापान लगायत अन्य कुटनीतिक नियोगका राजदुतहरु तथा राजदुतावासका प्रतिनिधिहरुको उपस्थिति रहने छ ।
२२६ भन्दा बढि स्टल तथा १७ ओटा पेभिलियनहरुका साथ प्रस्तुत हुने मेलामा विश्वका उत्कृष्ठ गन्तव्य मुलुकहरुको शिक्षा प्रणाली र अवसरको विषयमा जानकारी दिइने छ । भृकुटी मण्डपमा आयोजना हुन लागेको उक्त मेलाको प्रयोजक ब्रिटीश काउन्सील तथा व्यवस्थापन वन अप प्रा.लि ले गर्दैछ ।
मेलाको अवधिभर निलगिरि डेण्टल प्रा.लि बाट निशुल्क डेण्टल क्याम्प, मनमोहन मेमोरियल अस्पतालबाट निशुल्क प्राथमिक उपचार तथा रेडक्रस सोसाईटिबाट कार्यक्रम सञ्चालन हुनेछ । साथै, मेलाको अफिसियल बैङ्क प्रभु बैङ्क लिमिटेड, एनएमबि बैङ्क लिमिटेड, म्यागजिन पार्टनर यस म्यागजिन, आइ टि पार्टनरको रुपमा कम्युनिकेट मिडिया प्रा. लि रहेका छन् ।
मेलाको उदेश्य वैदेशिक अध्ययनमा जाने विद्यार्थी तथा तिनका अभिभावकका लागि अन्तरराष्ट्रिय शौक्षिक क्षेत्रका नविनतम जानकारी, विभिन्न देशका शिक्षा नीतिहरु, नीतिमा आएका परिवर्तनहरु, रहन सहन, हावापानी, वातावरण, कलेज एवम् देश अनुसारका शुल्क तथा विदेश अध्ययनका लागि जाने नेपाली विद्यार्थीका लागि चाहिने सवै विषयवस्तुका विषयमा जानकारी गराइने रहेको छ । मेला साउन ६ गतेसम्म सञ्चालनमा रहने छ ।